Príloha č. 4

Informačná povinnosť o spracúvaní osobných údajov 
v informačnom systéme Mzdová a personálna agenda

Zamestnávateľ:	
			Adresa:
			IČO:
			Telefón:		
			Email: 
(ďalej aj ako „Prevádzkovateľ“)	

Zodpovedná osoba:	xxx, kontakt: xxx/ Nie je určená vzhľadom na skutočnosť, že prevádzkovateľ uvedenú povinnosť nemá.

1. Účel a právny základ spracúvania: 
1.1 	Osobné údaje poskytnuté Zamestnancom (ďalej aj ako „Dotknutá osoba“) v rozsahu: meno, priezvisko, rodné priezvisko a predchádzajúce priezviská, titul, adresa, rodné číslo, dátum narodenia, údaje o zdravotnej spôsobilosti a ďalšie osobné údaje v rozsahu nevyhnutnom na daný účel, sa spracúvajú na účel plnenia povinností Prevádzkovateľa súvisiacich so vznikom a trvaním pracovnoprávneho vzťahu, vrátane predzmluvných vzťahov, ako aj na účely hlásení a odvodov. Bez poskytnutia uvedených osobných údajov by nebolo možné plniť povinnosti Prevádzkovateľa podľa zákona č. 311/2001 Z. z. Zákonníka práce, zákona č. 578/2004 Z. z. o poskytovateľoch zdravotnej starostlivosti, zákona č. 580/2004 Z. z. o zdravotnom poistení, zákona č. 461/2003 Z. z. o sociálnom poistení, zákona č. 43/2004 Z. z. o starobnom dôchodkovom sporení, zákona č. 650/2004 Z. z. o doplnkovom dôchodkovom sporení, zákona č. 5/2004 Z. z. o službách zamestnanosti, zákona č. 462/2003 Z. z. o náhrade príjmu pri dočasnej pracovnej neschopnosti zamestnanca, zákona č. 152/1994 Z. z. o sociálnom fonde a zákona č. 595/2003 Z. z. o dani z príjmov.
1.2 	Právnym základom spracúvania osobných údajov Dotknutej osoby podľa bodu 1.1 sú: 
a) 	čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie“) a § 13 ods. 1 písm. b) zákona č. 18/2018 Z. z. o ochrane osobných údajov (ďalej len „zákon o ochrane osobných údajov“): spracúvanie osobných údajov je nevyhnutné na plnenie zmluvy, ktorej zmluvnou stranou je Dotknutá osoba, alebo na Vykonanie opatrenia pred uzatvorením zmluvy na základe žiadosti dotknutej osoby – Prevádzkovateľ získava osobné údaje dotknutej osoby s cieľom uzatvorenia pracovnej zmluvy s Dotknutou osobou,
b)	čl. 6 ods. 1 písm. c) Nariadenia a § 13 ods. 1 písm. c) zákona o ochrane osobných údajov: spracúvanie osobných údajov je nevyhnutné podľa osobitného predpisu – Prevádzkovateľ je v zmysle osobitných predpisov povinný poskytnúť osobné údaje Dotknutej osoby štátnym inštitúciám.
c)	čl. 9 ods. 2 písm. h) Nariadenia a § 16 ods. 2 písm. h) zákona o ochrane osobných údajov: spracúvanie osobných údajov je nevyhnutné na poskytovanie zdravotnej starostlivosti a služieb súvisiacich s poskytovaním zdravotnej starostlivosti.

2. Doba uchovávania osobných údajov: 
[bookmark: _Hlk63940722]2.1 	Prevádzkovateľ uchováva osobné údaje Dotknutej osoby po dobu trvania pracovnoprávneho vzťahu a podľa svojho vnútorného predpisu upravujúceho lehotu uloženia dokumentov. Prevádzkovateľ zlikviduje osobné údaje z tohto informačného systému po tom ako pominul vyššie uvedený účel, na ktorý sa osobné údaje spracúvajú. Osobné údaje sa môžu uchovávať dlhšie, ak sa majú spracúvať výlučne na účel archivácie, na vedecký účel, na účel historického výskumu alebo na štatistický účel na základe osobitného predpisu.

3. Práva dotknutej osoby:
a) 	Právo na prístup k osobným údajom podľa čl. 15 Nariadenia,
b) 	Právo na opravu osobných údajov podľa čl. 16 Nariadenia,
c)	Právo na vymazanie osobných údajov (právo na zabudnutie) podľa čl. 17 Nariadenia
ca) 	Dotknutá osoba môže požiadať o vymazanie jej osobných údajov, ak sú na to splnené zákonom uvedené dôvody, a to najmä:
- osobné údaje už nie sú potrebné na účel, na ktorý boli získané,
- súhlas bol odvolaný,
- osobné údaje sa spracúvali nezákonne.
cb) 	Žiadosti o výmaz osobných údajov nemusí byť vyhovené, pokiaľ je spracovanie osobných údajov potrebné na:
- splnenie zákonnej povinnosti,
- na účel archivácie, na účel historického výskumu alebo na štatistický účel, pokiaľ je pravdepodobné, že právo na výmaz by znemožnilo alebo závažným spôsobom sťažilo dosiahnutie cieľov takého spracúvania,
d) 	právo na obmedzenie spracúvania osobných údajov podľa čl. 18 Nariadenia,
da) 	Dotknutá osoba môže pri splnení zákonných podmienok požiadať, aby sa prestali používať osobné údaje, a to najmä:
- počas obdobia overenia správnosti osobných údajov, v prípade namietnutia správnosti osobných údajov,
			- počas obdobia overenia, či prevádzkovateľ má relevantný účel spracúvania,
- počas obdobia overenia, či oprávnené záujmy prevažujú nad oprávnenými záujmami.
e) 	právo namietať proti spracúvaniu osobných údajov podľa čl. 21 Nariadenia,
f) 	právo kedykoľvek odvolať svoj súhlas,
fa)  Dotknutá osoba má právo kedykoľvek odvolať súhlas v prípade, že sa osobné údaje spracúvajú na základe súhlasu. Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním,
	g)	právo na prenosnosť,	
h) 	právo podať sťažnosť dozornému orgánu podľa čl. 77 Nariadenia - Úrad na ochranu osobných údajov Slovenskej republiky, so sídlom Hraničná 12, 820 07 Bratislava.

Dotknutá osoba môže požadovať výkon vyššie uvedených práv kedykoľvek, a to prostredníctvom emailu xxxxxxxxxxxxx, telefónneho čísla xxxxxxxxxxxxx, alebo písomne na poštovú adresu sídla Prevádzkovateľa. Prevádzkovateľ vybaví žiadosť dotknutej osoby v súvislosti s vyššie uvedenými právami v zákonných lehotách. 

4. Ďalšie informácie:
4.1 	Dotknutá osoba je povinná poskytnúť osobné údaje na účel podľa bodu 1, v opačnom prípade nie je možné založiť pracovnoprávny vzťah. 
4.2	Prevádzkovateľ nevykonáva automatizované rozhodovanie ani profilovanie.
4.3	Prevádzkovateľ nespracúva poskytnuté osobné údaje na iný účel ako ten, na ktorý boli získané.
4.4	Osobné údaje Dotknutej osoby sa do tretích krajín neposkytujú.

5. Identifikácia príjemcu alebo kategóriu príjemcu:
5.1	Prevádzkovateľ poskytuje osobné údaje dotknutej osoby nasledovným príjemcom:
	a) Napr. Externý účtovník, 
	b) Poštový prepravca,
	c) Štátnym inštitúciám za účelom plnenia povinností prevádzkovateľa:
Sociálna poisťovňa, zdravotná poisťovňa, doplnková dôchodková sporiteľňa, dôchodková správcovská spoločnosť, orgán štátnej správy a verejnej moci na výkon kontroly a dozoru (napr. inšpektorát práce), úradu práce, sociálnych vecí a rodiny, exekútor, súd, orgán činný v trestnom konaní atď.

6. Organizačno-personálne a technické opatrenia:
6.1	Organizačno-personálne a technické opatrenia (ďalej len „bezpečnostné opatrenia“) na ochranu osobných údajov sú spracované v interných predpisoch prevádzkovateľa. Bezpečnostné opatrenia sú vykonávané v oblastiach fyzickej a objektovej bezpečnosti, informačnej bezpečnosti, šifrovej ochrany informácií, personálnej, administratívnej bezpečnosti.

7. Oboznamovací list zamestnancov
7.1	Zamestnanec svojím podpisom potvrdzuje, že bol Zamestnávateľom oboznámený o spracúvaní jeho osobných údajov podľa § 19 zákona o ochrane osobných údajov.

